જવાબ : જેમકે ઇસ્લામી હદીસોમાં આવ્યુ છે, ઇમામે ઝમાના(અ.સ.) તેમના વાલિદે બુઝુર્ગવાર હઝરત ઇમામ હસન અસ્કરી (અ.સ.) ની શહાદત પછી સીધા જ કોઇ ફાસલા વગર મુસલમાનોના પેશ્વા છે. એટલે કે હજુ પાંચ જ વર્ષ થયા હતા અને મુસલમાનોની ઇમામતની જવાબદારી તેમના ખભે આવી ગઇ અને ઇમામ(અ.સ.) પાસે એ તમામ યોગ્યતાઓ હતી જે એક ઇમામ માટે જરૂરી અને અનિવાર્ય હોય છે. મુસલમાનોની હિદાયત માટે તેમની પાસે વિશાળ ઇલ્મ અને જાણકારી હોવી જોઈએ અને તે કુરઆનના શિક્ષક હોવા જોઈએ કારણકે તોજ લોકો તેમની પયરવી ઉપર ભરોસો કરે અને તેમને સ્વિકારે.